b"\n_START_ARTICLE_\nBasutolandas\n_START_SECTION_\nGyventojai\n_START_PARAGRAPH_\nAti\xc5\xbevelgiant \xc4\xaf tai, kad didel\xc4\x99 dal\xc4\xaf teritorijos u\xc5\xbeima negyvenami kalnai, joje gyveno didelis skai\xc4\x8dius gyventoj\xc5\xb3. Gyventoj\xc5\xb3 skai\xc4\x8dius augo nuo 128 206 gyv. 1875 m. iki 348 848 gyv. 1904 m. Moter\xc5\xb3 u\xc5\xbe vyrus buvo daugiau apie 20 000, o tai apytikriai buvo skai\xc4\x8dius vyr\xc5\xb3 i\xc5\xa1vykusi\xc5\xb3 i\xc5\xa1 \xc5\xa1alies u\xc5\xbedarbiams. Did\xc5\xbeioji dalis gyventoj\xc5\xb3 gyveno tarp Maluti kaln\xc5\xb3 ir Kaledono up\xc4\x97s. Did\xc5\xbeioji gyvenot\xc5\xb3 dalis buvo basutai, taip pat keli t\xc5\xabkstan\xc4\x8diai barolong\xc5\xb3. 1904 m. \xc4\x8dia buvo ir 895 baltieji. Administracinis centras buvo Maseru, kairiajame Kaledono krante, kuriame gyveno apie 1000 \xc5\xbemoni\xc5\xb3, tarp j\xc5\xb3 ir apie 100 balt\xc5\xb3j\xc5\xb3. Basutolende buvo \xc4\xafsteigta daug misij\xc5\xb3.\n_START_SECTION_\n\xc4\xaek\xc5\xabrimas\n_START_PARAGRAPH_\nBasutolando atsiradimo prielaidos susiformavo XIX a. prad\xc5\xbeioje susik\xc5\xabrus basoto tautos valstybei. Angl\xc5\xb3 ir b\xc5\xabr\xc5\xb3 kolonistams nugal\xc4\x97ti basut\xc5\xb3 nepavyko, ta\xc4\x8diau 1856-68 m. \xc5\xa1iai valstybei kovojant su b\xc5\xabrais, ji neteko didesn\xc4\x97s dalies savo etnini\xc5\xb3 teritorij\xc5\xb3. Karaliui Mo\xc5\xa1oe\xc5\xa1oe I pavyko i\xc5\xa1laikyti tik teritorijas kalnuose, kurios ir sudar\xc4\x97 v\xc4\x97lesnio Basutolando teritorij\xc4\x85._NEWLINE_1868 m. Mo\xc5\xa1oe\xc5\xa1oe papra\xc5\xa1\xc4\x97 brit\xc5\xb3 pagalbos kovoje su b\xc5\xabrais. Did\xc5\xbeioji Britanija pavert\xc4\x97 basot\xc5\xb3 valstyb\xc4\x99 savo protektoratu ir i\xc5\xa1saugojo jos nepriklausomyb\xc4\x99 nuo b\xc5\xabr\xc5\xb3. 1870 m. mirus karaliui, britai siek\xc4\x97 prijungti Basutoland\xc4\x85 prie savo Kapo kolonijos, ta\xc4\x8diau d\xc4\x97l kilusio didelio basot\xc5\xb3 pasiprie\xc5\xa1inimo, 1884 m. galiausiai buvo sukurta atskira kolonija. \xc5\xa0alyje buvo i\xc5\xa1laikytos vietin\xc4\x97s vald\xc5\xbeios formos, vietin\xc4\x97 dinastija ir tradicijos. Kolonija buvo padalinta \xc4\xaf septynias administracines apygardas: Berea, Leribe, Maseru, Mohales Hock, Mafeteng, Qacha's Nek ir Quthing.\n_START_SECTION_\nNepriklausomyb\xc4\x97\n_START_PARAGRAPH_\n1955 m. Basutolandas papra\xc5\xa1\xc4\x97 \xc4\xafstatym\xc5\xb3 leidybos teis\xc4\x97s, o 1966 m. tapo nepriklausomas nuo Brit\xc5\xb3 imperijos ir buvo pervadintas \xc4\xaf Lesoto karalyst\xc4\x99, kuri\xc4\x85 valdo i\xc5\xa1 Mo\xc5\xa1oe\xc5\xa1oe kildinamos valdov\xc5\xb3 dinastijos."